Ḥertadem yessfehm-it-id H.Genevois deg udlis-is « Le calendrier agraire et sa composition) deg usebter (61-62), yenna-d d akken isem-agi yebḍa ɣef sin n wawalen ḥert + adam dɣa yulsd yiwet n teqṣit ɣef yisem-agi yenna-d: mi i d-iṣub adam si lgennet ɣer tmurt yeṭf-it laẓ, yettnadi amek ara yidir dɣa iruḥ icekta-as i jebril, yenna-as ttḥusuɣ ttwezwizaɣ gar uglim d yiɣes, jebril yefhem d acu id as d-yenna adam yara-as-id: d wagi i d laẓ ad ak-id fkaɣ tifrat, dɣa imir tṣuba-d tyuga seg yigenni d walalen s wacu ara ad yexdem uzzal iwaken ad yexdem tacariṭ ( yella wanda id qqaren belli tacariṭ tṣub-d akken tekfa ), jebril yeselmed-as i adam amek ara yekrez, tayuga-nni d izeggaɣen ttcektin imi i d-ṣuben si ljennet dɣa ttun imeṭṭi-nni uɣalen d tizizwa, zbel-nni-nsen yefɣ-d deg-s lḥemeẓ aked leɛdes, jebril yefka-as-id kraḍ n tɛaqqayin timeqranin n yirden (kra d timẓin neɣ d irden), snat i adam yiwet i ḥewwa, adam yebḍa tiɛaqayin-nni d timecṭaḥ izarɛ-itent, jebril yeslemed-as amek ara d yexdem aɣrum, mi i d-yessufeɣ taḥbult tamenzut si lkanun teccaḍ tegrareb-as s asif yetabaɛ-itt dɣa yenna-as jebril ur tt-tabaɛ ara d kečč i d bab-is, adam ur as-yesli ara yettabaɛ-itt alammi i tt-id-yeṭṭef, dɣa seg yimir amdan yettabaɛ aɣrum-is anida ma yella.